**Месяца иуния в 18-й день**

**Преподобномученика Никанора (Морозкина),**

**архимандрита Перервинскаго**

**Тропарь, глас 3:**

**М**ирскаго мятежа удалився,/ во обитель Никольскую на Перерве вселился еси,/ егда же мятежнии на Бога и Церковь Его восташа,/ яко пастырь добрый, душу за ню положил еси,/ преподобне Никаноре мучениче./ Ныне, в Небесных обителех пребывая,/ поминай нас, любовию чтущих тя,/ и моли спастися душам нашим.

**Кондак, глас 5:**

**В**о обители Перервинстей терпеливно подвизаяся,/ добродетелем усердно прилежал еси/ и иноком богомудрый наставник явился еси,/ преподобне Никаноре достославне./ Егда же прииде час испытания веры твоея,/ твердость и терпение показуя,/ даже до смерти за Христа вся претерпел еси/ и мученический венец от Него приял еси,/ ныне, Престолу Божию предстоя,/ моли прилежно спастися душам нашим.